Leonard Schrøder Evensen

Leonard Schrøder Evensen (født 17. september 1906, død 8. september 1944) var formann i Norges Kommunistiske Ungdomsforbund i perioden 1930–1933 og i Vestlandske distrikt av NKU 1935–1937.

I årene 1928 - 1930 var han KUNMZ-student ved Kominterns kaderskole i Moskva. I 1930 var imidlertid NKU i sterk tilbakegang, og NKP ba til slutt om at Schrøder Evensen måtte få avbryte studiene og vende hjem for å ta ledelsen i ungdomsforbundet.Side 286. Ole Martin Rønning: Stalins elever. Kominterns kaderskoler og Norges Kommunistiske parti 1926-1949. Doktoravhandling i historie, Universitetet i Oslo 2010. Ønsket ble etterkommet, men dette løste ikke forbundets problem. Snart ble det reist skarp kritikk mot ham i NKU, og i 1933 ble ny leder valgt.Side 287. Ole Martin Rønning: Stalins elever. Kominterns kaderskoler og Norges Kommunistiske parti 1926-1949. Doktoravhandling i historie, Universitetet i Oslo 2010.

I 1933 redigerte Schrøder Evensen NKPs avis Vestkysten, en avis spesielt rettet til bonde- og fiskeribefolkningen på Vestlandet.Side 264. Ole Martin Rønning: Stalins elever. Kominterns kaderskoler og Norges Kommunistiske parti 1926-1949. Doktoravhandling i historie, Universitetet i Oslo 2010.

Under krigen var han aktiv i NKP og i motstandsbevegelsen, og var en nær medarbeider av Peder Furubotn. Schrøder Evensen ble arrestert av Gestapo på hjemstedet Solund 7. september 1944, torturert og forsøkt truet til å røpe et våpenlager. Dagen etter tok tyskerne ham med på en skøyte for å finne lageret. I et ubevoktet øyeblikk hoppet han overbord fra skøyta og druknet.Side 319. Ole Martin Rønning: Stalins elever. Kominterns kaderskoler og Norges Kommunistiske parti 1926-1949. Doktoravhandling i historie, Universitetet i Oslo 2010.Aksjonen mot kommunisten Schrøder Evensen, NRK fylkesleksikon

 Referanser 

 Kilder 
 Arbeiderbevegelsens historie i Norge – 4. Tore Pryser: Klassen og nasjonen (1935–1946), Tiden Norsk Forlag, Oslo 1988. s. 379

Kategori:Norske motstandsfolk under andre verdenskrig
Kategori:Fødsler i 1906
Kategori:Dødsfall i 1944
Kategori:NKP-politikere